**PROPUNERE LEGISLATIVA**

**privind modificarea și completarea Ordonanței de urgență a Guvernului nr. 8/2009 privind acordarea voucherelor de vacanță**

**Articolul I. -** Ordonanța de urgență a Guvernului nr. 8/2009 privind acordarea voucherelor de vacanță, publicată în Monitorul Oficial al României, Partea I, nr. 110 din 24 februarie 2009, aprobată prin Legea nr. 94/2014, cu modificările și completările ulterioare, se modifică și se completează după cum urmează:

1. **La articolul 1, alineatul (1) se modifică și va avea următorul cuprins:**

„(1) Începând cu data de 1 ianuarie 2024, pentru recuperarea şi întreţinerea capacităţii de muncă a personalului salarial, instituţiile publice, astfel cum sunt definite la art. 2 alin. (1) [pct. 30](https://lege5.ro/App/Document/geydsnjzgu/legea-nr-500-2002-privind-finantele-publice?pid=65690193&d=2023-02-27#p-65690193) din Legea nr. 500/2002 privind finanţele publice, cu modificările şi completările ulterioare, şi la art. 2 alin. (1) [pct. 39](https://lege5.ro/App/Document/ha3tgnjw/legea-nr-273-2006-privind-finantele-publice-locale?pid=29475598&d=2023-02-27#p-29475598) din Legea nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, precum și angajatorii care încadrează personal prin încheierea unui contract individual de muncă acordă, în condiţiile legii, anual, până la data de 31 decembrie 2026, bonuri de valoare, denumite în continuare vouchere de vacanţă, în cuantum de 1.450 lei pentru fiecare salariat.”

1. **La articolul 1, alineatele (2) și (24) se abrogă.**
2. **La articolul 1, alineatul (3) se modifică și va avea următorul cuprins:**

„(3) Voucherele de vacanţă se acordă în limitele sumelor prevăzute cu această destinaţie în bugetul de stat sau, după caz, în bugetele locale.”

1. **La articolul 1, alineatele (4) și (5) se abrogă.**
2. **La articolul 1, alineatul (9) se modifică și va avea următorul cuprins:**

„(9) În cursul anului fiscal, angajații pot beneficia de vouchere de vacanță, de prima de vacanță și de bilete de odihnă acordate potrivit Legii [nr. 263/2010](http://lege5.ro/App/Document/geztsmrxgu/legea-nr-263-2010-privind-sistemul-unitar-de-pensii-publice?d=2023-02-24) privind sistemul unitar de pensii publice, cu modificările şi completările ulterioare.”

1. **După articolul 11, se introduce un articol nou, art. 12, cu următorul cuprins:**

„Art. 12. - (1) În vederea acordării voucherelor de vacanță, angajatorii, alții decât instituţiile publice, astfel cum sunt definite la art. 2 alin. (1) pct. 30 din Legea nr. 500/2002 privind finanţele publice, cu modificările şi completările ulterioare, şi la art. 2 alin. (1) pct. 39 din Legea nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, depun anual, până la data de 31 ianuarie, lista salariaților, la administrațiile județene ale finanțelor publice în raza cărora își au sediul social.

1. Indiferent de numărul contractelor individuale de muncă pe care le are în derulare, un angajat poate alege un singur angajator de la care urmează să primească voucherele de vacanță.

(3) Angajații au obligația să depună o declarație pe proprie răspundere la fiecare dintre angajatori, prin care își exprimă opțiunea potrivit alin. (2).

(4) Angajatorii își asumă răspunderea pentru corectitudinea și veridicitatea datelor, prezentând la administrațiile județene ale finanțelor publice în raza cărora își au sediul social, lista prevăzută la alin. (1), însoțită de declarațiile pe proprie răspundere ale angajaților.

(5) Sumele corespunzătoare voucherelor de vacanță se alocă anual, din bugetul de stat, din impozitul pe venit plătit de fiecare angajat.

(6) Modalitatea de plată a sumelor care reprezintă contravaloarea voucherelor de vacanță va fi stabilită de Guvern, prin Hotărâre de Guvern, într-un termen de maxim 30 de zile din momentul în care prezenta lege va fi promulgată de Președintele României.

(7) În termen de 5 zile de la primirea sumelor în cont, angajatorii vor vira sumele către unitățile emitente cu care au încheiate contracte, care vor transfera beneficiarilor valoarea nominală a voucherelor de vacanță.”

**8. La articolul 7, după alineatul (3) se introduce un alineat nou, alin. (31), cu următorul cuprins:**

„(31) Constituie contravenție și se sancționează cu 5 puncte-amendă nedepunerea sau depunerea cu întârziere de către angajator a listei prevăzute la art. 1.”

**Articolul II. – Dispozițiile prezentei legi intră în vigoare la data de 1 ianuarie 2024.**

|  |  |
| --- | --- |
|  |  |